पाएं अपने शहर की ताज़ा ख़बरें और फ्री ई-पेपरडाउनलोड करें
जिले के 2.35 लाख उपभोक्ताओं ने अप्रैल में 11.50 करोड़ रुपए की बिजली उपयोग की। जिसमें से 25% उपभोक्ताओं ने ऑनलाइन बिल जमा किए, जबकि 75% उपभोक्ता बिजली कंपनी के काउंटरों तक बिल भरने ही नहीं पहुंचे।
कोरोना कर्फ्यू के चलते लोग घरों में है। वही उपभोग की गई बिजली का बिल नहीं भर रहे। ऐसे में बिजली कंपनी के अफसरों को उपभोक्ताओं से बिल वसूली में परेशानी आ रही है। बिल वसूली नहीं होने पर अब बिजली कंपनी के अफसर, कर्मचारी उपभोक्ताओं को सोशल मीडिया पर मैसेज व मोबाइल पर फोन लगाकर उनसे बिल भरने की विनती कर रहे हैं।
बिजली कंपनी के अनुसार शासन के आदेश हैं कि कोरोना महामारी के इस दौर में उपभोक्ताओं से सख्ती से पेश नहीं आएं बल्कि उनसे विनती करें कि वे अपना बकाया बिल ऑनलाइन या काउंटरों पर आकर जमा करें।
हमारा फोकस कोविड सेंटरों पर बिजली पर है। बिल वसूली के लिए कर्मचारी सख्ती नहीं कर रहे हैं। उपभोक्ताओं को फोन व मैसेज कर बिल भरने की विनती कर रहे हैं।
-एसआर सेमिल, अधीक्षण यंत्री, मप्रपक्षेविविकं, खंडवा
7.66 करोड़ रुपए ही वसूल पाए बिजली कंपनी ने जिले के 2.35 लाख घरेलू व व्यावसायिक उपभोक्ताओं को अप्रैल की खपत के अनुसार 11.50 करोड़ रुपए के बिल जारी किए हैं। इनमें से अधिकतर उपभोक्ताओं को बिल भुगतान की तारीख 5 व 7 मई दी गई है। 1 मई की स्थिति में इनमें से 40% उपभोक्ताओं ने 7.66 करोड़ रुपए के बिलों का भुगतान किया है। इनमें 25% उपभोक्ता ऐसे हैं जिन्होंने ऑनलाइन बिल भरे हैं।
किसानों पर 3.28 करोड़ रुपए बकाया
कंपनी के अनुसार जिले में 58 हजार 828 कृषकों को मार्च में 9 करोड़ 28 लाख रु. के बिल दिए थे। इनमें से अप्रैल तक 33 हजार उपभोक्ताओं ने 6 करोड़ के बिल भरे, जबकि 3.28 करोड़ रु. की वसूली अब भी बकाया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn